Tokyo

Prifddinas, talaith a dinas fwyaf Japan yw **Tōkyō** (, 東京, **Tokyo** neu **Tocio** yn Gymraeg). Fe'i lleolir yn nwyrain canolbarth ynys Honshu, ar lan y Cefnfor Tawel. Daw rhannau helaeth o daleithiau cyfagos Tokyo ynghyd i ffurfio Ardal Tokyo Fwyaf, un o ardaloedd dinesig mwyaf poblog y byd gyda phoblogaeth o tua . Dyma, felly, dinas fwyaf poblog y byd. Er mai ffigwr llai o tua  miliwn o bobl sy'n byw yn Tokyo ei hun fe ddaw miloedd o bobl yno i weithio neu i astudio yn ystod y dydd. Mae'r dref yn ganolfan wleidyddol, economeg, diwylliannol ac academaidd i'r wlad ac mae'r Tenno, Ymerawdwr Japan, yn byw yng nghanol y ddinas.

Yn wreiddiol yn bentref pysgota, o'r enw Edo, daeth yn ganolfan wleidyddol amlwg ym 1603, pan ddaeth yn sedd y siogyniaeth Tokugawa. Erbyn canol y 18g, roedd Edo yn un o'r dinasoedd mwyaf poblog yn y byd gyda dros filiwn o bobl. Yn dilyn diwedd y siogyniaeth ym 1868, symudwyd y brifddinas ymerodrol yn Kyoto yma, ac ailenwyd hi'n 'Tokyo' (yn llythrennol: "prifddinas ddwyreiniol").

Cafodd Tokyo ei difrodi gan Ddaeargryn Great Kantō yn 1923, ac eto gan gyrchoedd bomio’r Cynghreiriaid yn ystod yr Ail Ryfel Byd. Gan ddechrau yn y 1950au; ailadeiladwyd ac ehangwyd y ddinas yn gyflym, gan fynd ymlaen i arwain adferiad economaidd Japan ar ôl y rhyfel. Ers 1943, mae Llywodraeth Fetropolitan Tokyo wedi gweinyddu 23 ward arbennig y dalaith ('Dinas Tokyo' gynt), amryw drefi gwelyau yn yr ardal orllewinol, a dwy gadwyn o ynysoedd anghysbell.

Tokyo yw'r economi drefol fwyaf yn y byd yn ôl cynnyrch mewnwladol crynswth (GDP), ac mae'n cael ei chategoreiddio fel dinas Alpha + gan y Rhwydwaith Ymchwil a Dinasoedd y Byd (*World Cities Research Network*). Rhan o ranbarth diwydiannol sy'n cynnwys dinasoedd Yokohama, Kawasaki, a Chiba, Tokyo yw prif ganolfan busnes a chyllid Japan. Yn 2019, roedd yno 36 o gwmnïau Fortune Global 500. Yn 2020, roedd yn bedwerydd ar y Mynegai Canolfannau Ariannol Byd-eang, y tu ôl i Ddinas Efrog Newydd, Llundain, a Shanghai. Yn Tokyo mae tŵr talaf yn y byd sef y 'Tokyo Skytree' a chyfleuster dargyfeirio dŵr llifogydd tanddaearol mwya'r byd: MAOUDC. Llinell Metro Ginza Tokyo yw'r llinell metro danddaearol hynaf yn Nwyrain Asia (1927).

## Geirdarddiad
Fe ddaw'r enw o gyfuno *Tō-* (dwyrain) a *-kyō* (prifddinas) i greu 'Prifddinas Ddwyreiniol'. Roedd prifddinasoedd eraill yn bod cyn Tokyo, er enghraifft Kyoto a Nara yn ardal Kansai.

Yn wreiddiol, gelwid Tokyo yn Edo (江 戸), gair cyfansawdd o kanji o 江 (e, "cildraeth, cilfach") ac 戸 (i, "mynediad, giât, drws").  Mae'r enw, y gellir ei gyfieithu fel "aber", yn gyfeiriad, felly, at leoliad yr anheddiad gwreiddiol yng nghymer Afon Sumida a Bae Tokyo. Yn ystod Adferiad Meiji ym 1868, newidiwyd enw'r ddinas i Tokyo.

## Gweinyddiaeth 
[250px|bawd|'Ardal adloniant' [Shinjuku gyda'r nos]]
Un o daleithiau Japan yw dinas Tokyo, ond mae strwythur go arbennig ganddi hi: 23 o wardiau arbennig gyda 8,134,688 o bobl yn byw ynddyn nhw mewn 621.3&nbsp;km², ardal sy'n cynnwys 'dinasoedd' llai a nifer o ynysoedd yn y Cefnfor Tawel, rhai ohonyn nhw yn ddigon pellenig. Mae neuadd y ddinas wedi ei lleoli yn ardal brysur Shinjuku.

Poblogaeth y ddinas gyfan yw 12,064,101 (2002 a'i faint yw 2186.9&nbsp;km². Tokyo, Kanagawa, Saitama a Chiba sy'n ffurfio Ardal Tokyo Fwyaf, gyda tua 36 miliwn o bobl yn byw ynddi.

## Hanes
Sefydlwyd Tokyo ym 1457 ond yr enw gwreiddiol oedd  **Edo** (&#27743;戸). Ym 1603 daeth yn brif ddinas y siogyniaeth Tokugawa, ond roedd y Tenno yn dal i fod yn Kyoto, gwir brifddinas y wlad. Daeth y Shogunat i ben ym 1868 a gorchmynnodd Meiji Tenno i newid enw y dref i Tokyo a symud y brif ddinas yno.

Yn ystod y cyfnod Edo, mwynhaodd y ddinas gyfnod hir o heddwch o'r enw *Pax Tokugawa*, ac mewn heddwch o'r fath, mabwysiadodd Edo bolisi o ynysu ei hun o'r byd mawr, ac ni chafwyd unrhyw fygythiad milwrol difrifol i'r ddinas. Fe wnaeth absenoldeb rhyfel ganiatáu i Edo neilltuo mwyafrif ei adnoddau i ailadeiladu (yn dilyn tanau cyson, daeargrynfeydd, a thrychinebau naturiol dinistriol eraill). Fodd bynnag, daeth y cyfnod hir hwn o neilltuaeth i ben gyda dyfodiad y Comodore Americanaidd Matthew C. Perry ym 1853. Gorfododd y Comodore Perry fod porthladdoedd Shimoda a Hakodate yn agor, gan arwain at gynnydd yn y galw am nwyddau tramor newydd a chanlyniad hynny oedd cynnydd difrifol mewn chwyddiant.

Ym 1923 tarodd daeargryn mawr yr ardal a lladdwyd tua 100,000 o bobl a dinistrio llawer o adeiladau. Cafodd y dref ei hail-adeiladu ond fe'i dinistrwyd eto yn ystod yr Ail Ryfel Byd. Ar ôl hynny daeth Japan dan reolaeth yr Unol Daleithiau a roedd Tokyo yn bencadlys o dan y Cadfridog Douglas MacArthur.

Ar ôl y rhyfel tyfodd yr economi yn gyflym. Ym 1964 cynhaliwyd y Gemau Olympaidd yn y ddinas. Ers y 1970au mae llawer o bobl wedi symud i Tokyo o gefn gwlad Japan ac yn ystod bwrlwm economaidd yr 1980au roedd hi'n ddinas fywiog yn llawn siopau, tafarndai, busnesau ac fe adeiladwyd tai ledled y ddinas. Daeth y bwrlwm economaidd i ben yn y 1990au, ond er hynny mae Tokyo yn ganolfan economaidd pwysig i ddwyrain Asia a gweddill y byd.

Ar 20 Mawrth 1995 bu ymosodiad terfysgol gan ddefnyddio nwy nerfau Sarin mewn trên tanddaearol gan Aum Shinrikyo. Cafodd 12 o bobl eu lladd a miloedd yn dioddef canlyniadau'r ymosodiad.

## Adeiladau a chofadeiladau
*Amgueddfa Genedlaethol
*Amgueddfa Shitamachi
*Creirfa Yasukuni
*Palas Ymerodrol
*Pont Enfys
*Tŵr Tokyo
*Yūshūkan

## Daearyddiaeth 
Mae Tokyo yn cynnwys ardal ar Honshu, ynys fwyaf Japan a nifer o ynysoedd bychain (Ynysoedd Izu ac Ynysoedd Ogasawara) ym Mae Tokyo a'r Cefnfor Tawel, rhai ohonyn mor bell a 1,000&nbsp;km o'r tir mawr. Y taleithiau cyfagosaf ac sydd hefyd yn rhan o Ardal Tokyo Fwyaf yw Kanagawa, Saitama a Chiba.

### Wardiau
250px|bawd|Cae Rasus Ceffylau Tokyo, yn Shinagawa
Mae 23 wardiau arbennig yn Tokyo, pob un gyda'i maer a'i chyngor:

*Adachi
*Arakawa
*Bunkyo
*Chiyoda
*Chuo
*Edogawa
*Itabashi
*Katsushika
*Kita
*Koto
*Meguro
*Minato

*Nakano
*Nerima
*Ota
*Setagaya
*Shibuya
*Shinagawa
*Shinjuku
*Suginami
*Sumida
*Toshima
*Taito

### Dinasoedd
Mae nifer o ddinasoedd (yn Japan, mae hynny fel arfer yn golygu trefi gyda mwy nag 50,000 o bobl yn bwy ynddynt) yn Tokyo, hefyd:

*Akiruno
*Akigawa (nawr Akiruno)
*Akishima
*Chofu
*Fuchu
*Fussa
*Hachioji
*Hamura
*Higashikurume
*Higashimurayama
*Higashiyamato

*Hino
*Hoya (nawr Nishi-tokyo)
*Inagi
*Kiyose
*Kodaira
*Koganei
*Kokubunji
*Komae
*Kunitachi
*Machida
*Mitaka

*Musashimurayama
*Musashino
*Nishi-tokyo
*Ome
*Tachikawa
*Tama
*Tanashi (nawr Nishi-tokyo)

### Ardaloedd, trefi a phentrefi 
*Nishitama
**Hinohara
**Hinode
**Itsukaichi (heddiw, Akiruno)
**Mizuho
**Okutama

Trefi a phentrefi ar ynysoedd:
*Hachijo sub-prefecture
**Aogashima
**Hachijo
*Miyake sub-prefecture
**Mikurajima
**Miyake
*Ogasawara sub-prefecture
**Ogasawara
*Oshima sub-prefecture
**Kozushima
**Niijima
**Oshima
**Toshima

## Economeg 
Canolbarth economeg Siapan yw Tokyo. Lleoliad pencadlysoedd y mwyafrif o fusnesau fel y wasg, teledu, telethrebiaeth, bancio, yswiriant, ac ati, yw Tokyo ac mae'r mwyafrif o fusnesau tramor yn y dref, hefyd.

### Busnesau gyda phencadlys yn Tokyo 

* All Nippon Airways
* Casio
* East Japan Railway Company
* Fujitsu
* Honda
* Japan Airlines
* JFE Group
* Keio Electric Railway

* Mitsubishi
* Mitsui
* Mitsukoshi
* Mizuho Financial Group
* Nomura Group
* NTT
* Odakyu
* Resona

* SEGA
* Sojitz
* Sony
* Sumitomo
* Tokio Marine and Fire Insurance
* Tokyu
* Toshiba

## Demograffeg 
Yn ôl oed (2002):
*Pobl ifanc (0-14): 1.43 miliwn (12%)
*Pobl oed gweithio (15-64): 8.5 miliwn (71.4%)
*Pobl hŷn (65+): 1.98 miliwn (16.6%)

Pobl yn dod o wledydd tramor: 327,000 (2001)

Tyfiad net y boblogaeth: +68,000 (rhwng 2000 a 2001)

## Prifysgolion
Prifysgolion enwocaf Tokyo yw:

*Prifysgol Daito Bunka
*Prifysgol Gakushuin
*Prifysgol Hitotsubashi
*Prifysgol Hosei
*Prifysgol Keio (Keio Gijuku)

*Prifysgol Kokugakuin
*Prifysgol Meiji Gakuin
*Prifysgol Meiji
*Prifysgol Nihon
*Prifysgol Sophia

*Athrofa Technoleg Tokyo
*Prifysgol Tokyo Metropolitan
*Prifysgol Tokyo
*Prifysgol Waseda
*Prifysgol Tokai

## Enwogion
*Akira Kurosawa (1910-1998), cyfarwyddwr ffilm
*Yoko Ono (g. 1933), arlunydd
*Takeshi Kitano (g. 1947), comediwr, actor, cyfarwyddwr ffilm ac awdur
*Ryuichi Sakamoto (g. 1952), cerddor

## Cyfeiriadau
Categori:Dinasoedd Japan
Categori:Prifddinasoedd Asia
Categori:Taleithiau Japan